Faget i front

# Sentralt fagforum inviterer faggruppene i Norsk Sykepleierforbund til å søke om aktivitetsmidler i 2021.

# **Økonomisk støtte til ulike aktiviteter for faggruppene**

NSFs forbundsstyre har bevilget midler til aktivitetsstøtte i faggruppene gjennom Sentralt fagforum for 2021. Midlene skal bidra til økt faglig aktivitet og et faglig tilbud til NSFs medlemmer, samt bidra til å oppfylle faggruppenes formål og mulighet til å delta inn i NSFs strategi og innsatsområder.

## Kriterier for tildeling av aktivitetsmidler:

* Aktiviteten det søkes om bidrar til økt aktivitet og styrker det faglig tilbud for NSFs og faggruppens medlemmer.
* Aktiviteten skal ligge innenfor NSFs og/eller faggruppens strategi og innsatsområder.
* Det gis ikke tilskudd til dekning av lønnsmidler, tapt arbeidsfortjeneste, promoteringsutstyr eller gaver til medlemmer.
* Aktiviteten må starte opp i inneværende år og avsluttes ila ett år.
* Samarbeid mellom ulike faggrupper prioriteres.

## Informasjon om hvordan man kan søke

Det kan søkes om inntil 100 000 kr. Eksempler på aktiviteter kan være webinar, fagkvelder, kurs, lokalsamlinger, studentbesøk, hospitering, personlig promotering av faggruppe eller faget ol.

Benytt vedlagt søknadsskjema når dere søker om aktivitetsmidler. Lenke til NSF sine innsatsområder finner du her: <https://www.nsf.no/om-oss/styrende-dokumenter> - under fanen innsatsområder.

Søknader sendes til faggruppens sentralstyre. Sentralstyret vurderer, kvalitetssikrer og sender aktuelle søknader til Sentralt fagforum. Sentralstyrene skal prioritere søknader fra faggruppen og videresende til AU i Sentralt Fagforum som står for tildeling av aktivitetsmidler.

De som får tildelt aktivitetsmidler skriver en kort sluttrapport som sendes til leder av Sentralt fagforum.

Søknadsfrist 2021: 20. mars til sentralt faggruppestyre, 20. april til AU.

AU i Sentralt Fagforum vil behandle søknadene på sitt møte i mai 2021, og søker får tilbakemelding i løpet av to uker.